Source: https://spotrebitelskecentrum.sk/informacie/sud-dnes-prijal-navrh-na-konkurz-poistovne-rapid-life/
Timestamp: 2019-09-17 01:31:53+00:00
Document Index: 8172056

Matched Legal Cases: ['Súd ', 'súd ', 'súd ', 'Súd ', 'Súd ', 'Súd ', 'súd ']

Súd dnes prijal návrh na konkurz poisťovne Rapid life
12. 01. 2018 Autor Spotrebiteľské Centrum
Návrh na vyhlásenie konkurzu podala nútená správkyňa vytunelovanej poisťovne Rapid life pred vyše mesiacom. Okresný súd ho dnešným dňom (12.01.2018) prijal. Do vyhlásenia konkurzu poisťovne ostáva niekoľko dní.
Spotrebitelskecentrum Sud Dnes Prijal Navrh Na Konkurz Poistovne Rapid Life
Prvý zádrhel vo vyhlasovaní konkurzu životnej poisťovne Rapid life nastal podľa súdu v samotnom podanom návrhu na jeho vyhlásenie, keď vyzval nútenú správkyňu na doplnenie. Oficiálne sa tak stalo až týždeň potom, čo sa už šuškalo, že v päťtisíc stranovom návrhu na konkurz košický okresný súd „objavil“ podľa zverejneného oznámenia zo dňa 18.12.2017 údajné „závažné nedostatky“ pre ktoré nebolo možné pristúpiť k prijatiu návrhu na vyhlásenie konkurzu. Súd v oznámení určil desať dní na ich odstránenie.
Podľa informácií zo súdu bol návrh doplnený následujúci pracovný deň, teda 19.12.2017 a v tento deň sa mala určená desať dňová lehota na odstránenie nedostatkov zastaviť. Avšak nestalo sa. Súd napriek podanému doplneniu si dal načas a čakal až do posledného dňa skončenia lehoty, teda do 29.12.2017. V tento deň začalo plynúť 15 dní na rozhodnutie o prijatí návrhu. Lehota uplynie zajtra t.j. 13.01.2018.
Súd dnes prijal návrh na konkurz
Oznámenie o prijatí návrh na vyhlásenie konkurzu poisťovne Rapid life (Prvá Česko-Slovenská poisťovňa) bolo dnes zaslané na publikovanie v Obchodnom vestníku. Oznámenie bude zverejnené v najbližšom vydaní (zrejme v pondelok). O naviac desať následujúcich dní by mal byť konkurz poisťovne vyhlásený (max. do 26.01.2018).
Ako sme vyššie uviedli. Návrh na konkurz bol dnes (12.01.2018) okresným súdom Košice I. prijatý a na jeho vyhlásenie má súd ďalších desať dní. Po vyhlásení konkurzu sa budú musieť všetci poistenci prihlásiť do konkurzného konania. Týka sa to poistencov s ukončenými avšak nevyplatenými zmluvami a taktiež aj tích, ktorí majú stále uzatvorenú zmluvu s poisťovňou Rapid life, ktorá kedysi vystupovala pod názvom Prvá Česko-Slovenská poisťovňa.
Poistenci, ktorí sa obrátili na Spotrebiteľské Centrum so žiadosťou o zastupovanie si s podávaním konkurznej prihlášky nemusia robiť starosti, tie za nich vypíšeme a podáme. Prihlášku si budú môcť spotrebitelia zastupovaní Spotrebiteľským Centrom po vytvorení skontrolovať v svojich priečinkoch, odsúhlasiť a taktiež sledovať jej podanie on-line pomocou overovania žiadosti o zastupovanie.
V prípade, že váhate nad tým či využiť služby Spotrebiteľského Centra alebo máte problém s podieľaním sa na našich nákladoch uhradením jednorázového príspevku môžete využiť možnosť asignácie 2% daní zo svojich minuloročných príjmov za predpokladu, že táto suma bude rovná alebo viac ako 25 eur. Ak, sa administratívny príspevok rozhodnete uhradiť touto formou je potrebné nám to oznámiť emailom po podaní žiadosti o zastupovanie.